संभल। हयातनगर थाना क्षेत्र से चोर आटो पार्टस की दुकान से पार्टस समेत दस हजार रुपये का सामान चोरी करके ले गए। घटना की जानकारी दुकान स्वामी को सुबह उठने पर हुई। जिसकी सूचना पुलिस को दे दी गई है। हयातनगर थाने के चामुंडा मंदिर के निकट निवासी विक्की सक्सेना की संभल बहजोई रोड पर रामलीला मैदान के पास आटो पार्टस की दुकान है। रोजाना की तरह शुक्रवार की रात को भी दुकान बंद करके घर चला गया था। रात को किसी समय चोरों ने उसकी दुकान का ताला तोड़ा तथा अंदर रखे आटो पार्टस समेत दस हजार रूपये का सामान चोरी करके ले गए।